Lav et referat af nedenstående tekst:

Tekst:
Sommerferien er kun få dage gammel for de nordjyske skolebørn. Alligevel er der dem, der bare ikke kan få nok af at lære nyt. Aalborg Zooskole tog i dag imod sine allerførste elever. Her lærer børnene om parkens dyr og er med til at tage sig af dem - som små dyrepassere i en hel uge. - Det er sjovt, fordi så ved man, hvad dyrene laver og sådan noget, siger 8-årige Ingrid Sofie Gade fra Aalborg. - Ja, så lærer man, hvordan de finder mad og sådan noget, fortæller 10-årige Silje Mathilde Kristine Pedersen fra Støvring. Informationsmedarbejder i Aalborg Zoo Nanna Sonnesen er en af dem, der følger de små dyrepassere rundt i parken hele ugen. - De lærer en hel masse. Vi snakker rigtigt meget om dyrene, og det kan man mærke, sætter sig. Vi bruger meget interaktionen, hvor vi får dem til at være meget med i det, fortæller hun. Børnene på det allerførste hold var da også nysgerrige og videbegærlige. - Man lærer alt muligt om dyrene. Det er ligesom et frikvarter og normalt skole – bare meget sjovere, siger Silje Mathilde Kristine Pedersen. - Elefanterne har store hugtænder og spiser hø, grene og blade, fortæller 8-årige Ingrid Sofie Gade om dét, hun har lært i dag. Nyt tema hver dag Zooskolen er for børn fra 8 til 12 år. Den varer i fem dage – hver dag med et nyt tema og nye dyr. - De har fået at vide på forhånd, det er elefantdag i dag. Og så er der en rovdyrdag, krybdyrdag og så videre. Vi har snakket meget om elefanter, og jeg føler, ungerne går op i det og engagerer sig, siger informationsmedarbejder Nanna Sonnesen. Du kunne jo lige så godt ligge derhjemme og se iPad. Hvorfor gider du komme herud og lære mere? - Fordi jeg synes, dyr er spændende, og jeg tænkte, det ville være sjovt, siger Silje Mathilde Kristine Pedersen. For Aalborg Zoos medarbejdere har det også været en fornøjelse at opleve Zooskolens elever begejstring. -Jeg håber, det har sat sig, hvorfor dyrene er vigtige – og hvorfor vi mennesker skal give plads til dyrene, siger Nanna Sonnesen. Zooskolen fortsætter de næste seks uger med holdopstart hver mandag. Der er allerede udsolgt på alle pladser. Se hele indslaget om Aalborg Zooskole her:

Referat:
Aalborg Zoos sommerskole bød mandag de første to hold velkommen til en uge fyldt med viden om dyrene i parken og praktiske opgaver. Der er allerede udsolgt til alle seks uger.